กฎกระทรวงกำหนดหลักเกณฑ์และวิธีการทดสอบสภาพของรถที่อาจทำให้เสื่อมเสียสุขภาพอนามัย พ.ศ. 2546
กฎกระทรวง
กำหนดหลักเกณฑ์และวิธีการทดสอบสภาพของรถ
ที่อาจทำให้เสื่อมเสียสุขภาพอนามัย
พ.ศ.
๒๕๔๖[๑]
 

อาศัยอำนาจตามความในมาตรา ๕
และมาตรา ๖ วรรคสาม แห่งพระราชบัญญัติจราจรทางบก พ.ศ. ๒๕๒๒ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๓๑ มาตรา ๓๖ และมาตรา ๔๘ ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติแห่งกฎหมาย
รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้

ข้อ ๑
สภาพของรถที่อาจทำให้เสื่อมเสียสุขภาพอนามัยแก่ผู้ใช้ คนโดยสาร หรือประชาชน
ได้แก่ รถที่ก่อให้เกิดมลพิษเกินกว่าค่ามาตรฐานการควบคุมมลพิษจากยานพาหนะตามประกาศกระทรวงทรัพยากรธรรมชาติและสิ่งแวดล้อม
เกี่ยวกับมาตรฐานการควบคุมมลพิษจากยานพาหนะ
ซึ่งออกตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ

ข้อ ๒ วิธีการทดสอบสภาพของรถตามข้อ ๑
ให้เป็นไปตามประกาศกระทรวงทรัพยากรธรรมชาติและสิ่งแวดล้อม
เกี่ยวกับมาตรฐานการควบคุมมลพิษจากยานพาหนะ
ซึ่งออกตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ


ให้ไว้ ณ วันที่ ๒๗ มีนาคม พ.ศ.
๒๕๔๖
วันมูหะมัดนอร์ มะทา
รัฐมนตรีว่าการกระทรวงมหาดไทย

หมายเหตุ
:- เหตุผลในการประกาศใช้กฎกระทรวงฉบับนี้
คือ
โดยที่ตามกฎหมายว่าด้วยจราจรทางบกได้บัญญัติให้มีการออกกฎกระทรวงกำหนดสภาพของรถและวิธีการทดสอบสภาพของรถที่อาจทำให้เสื่อมเสียสุขภาพอนามัยแก่ผู้ใช้
คนโดยสาร หรือประชาชน และตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติได้กำหนดค่ามาตรฐานและวิธีการตรวจวัดมลพิษจากยานพาหนะไว้แล้ว
สมควรกำหนดให้สภาพของรถและวิธีการทดสอบสภาพของรถที่อาจทำให้เสื่อมเสียสุขภาพอนามัยตามกฎหมายว่าด้วยจราจรทางบกเป็นไปตามหลักเกณฑ์ที่ออกตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติเพื่อให้มีมาตรฐานเดียวกัน
จึงจำเป็นต้องออกกฎกระทรวงนี้












วิภา/ปรับปรุง
๑๓
มีนาคม ๒๕๖๓

อรญา/ตรวจ
๑๐ เมษายน
๒๕๖๓

[๑] ราชกิจจานุเบกษา
เล่ม ๑๒๐/ตอนที่ ๔๒ ก/หน้า ๑/๑๖ พฤษภาคม
๒๕๔๖